PolyAgent/wiki_georgian_en_parallel_20231101 huggingface dataset:
ტეპერა დე ფერგიუსონის სახლი

ტეპერა დე ფერგიუსონის სახლი — ისტორიული შენობა, რომელიც მდებარეობს ქალაქ პუშკინში. აშენებულია 1790 წელს. სახლი ფედერალური მნიშვნელობის კულტურული მემკვიდრეობის ობიექტია.
ისტორია
მშენებლობის ზუსტი თარიღი და არქიტექტორი უცნობია. სახლი პირველად გამოჩნდა 1797 წელს, დასახლების გეგმაზე. არსებობს ვერსია, რომ არქიტექტორი პ. ვ. ნეელოვი იყო. ასევე არსებობს ვერსია, რომ სახლი თავდაპირველად განკუთვნილი იყო მთავარ პ. მ. ვოლკონსკისთვის. აღნიშნული სახლი ძირითადად ცნობილია იმით, რომ იქ ცხოვრობდა ლიცეუმის მუსიკის მასწავლებელი ლ. ვ. ტეპერ დე ფერგიუსონი. მოგვიანებით ისტორიკოსი ი. პ. ლიპრანდს ეკუთვნოდა საცხოვრებელი სახლი. XX საუკუნის დასაწყისში კომპოზიტორი ს. ტანევი ცხოვრობდა სახლში. მოგვიანებით სახლი მისმა ნათესავმა, ა. ა. ვირუბოვმა მიიღო. აღნიშნულ სახლს ხშირად სტუმრობდა საიმპერატორო ოჯახის წევრები, ასევე გრიგორი რასპუტინი. ოქტომბრის რევოლუციის შემდეგ სახლი გადაეცა მომღერალ ი. ერშოვს. იგი დიდი ხნის განმავლობაში ცხოვრობდა, მაგრამ შემდგომ იგი გადაეცა კონსერვატორიას.
მეორე მსოფლიო ომის დროს სახლი ძლიერ დაზიანდა, თუმცა განახლდა 1955 წელს. ამის შემდეგ, აქ განთავსდა ჯერ ბავშვთა საოლქო ბიბლიოთეკა და 1969 წლიდან 2013 წლამდე პუშკინის რაიონის მთავარი რეესტრის ოფისი. 2013 წლიდან სახლი გადაეცა კამერულ გუნდ „პეტერბურგის სერენადებს“, სადაც ამავე სახელწოდების საკონცერტო დარბაზიც მოეწყო.
არქიტექტურა
სახლი აგებულია კლასიკურ სტილში. ცენტრალურ ნაწილში არის დარბაზი, რომლის გვერდით კაბინეტებია განთავსებული. მეპატრონის დიდი ინტერესი იყო მდიდარი ინტერიერი, განსაკუთრებით მუსიკის დარბაზის ჭერი, მაგრამ ისინი ომის პერიოდში დაანგრიეს და მხოლოდ დაახლოებით აღადგინეს.
რესურსები ინტერნეტში
სანქტ-პეტერბურგის კულტურული მემკვიდრეობის ფედერალური ობიექტები
სულიწმინდა

სულიწმინდა
სულიწმიდა — მესამე პირი წმიდა სამებისა, არის ისეთივე ჭეშმარიტი და ძლიერი ღმერთი, როგორიც მამა ღმერთი და ძე ღმერთი. საღმრთო წერილი ამოწმებს სულიწმიდის ღვთაებრიობას, როდესაც მიაწერს მას ღვთიურ თვისებებს — ყოვლისმეცნიერებას, ყოვლისშემძლეობას, ყველგანმყოფობას, ღვთიურ სახელს, ღვთიურ მოქმედებას.
პიროვნული თვისება სულიწმიდისა არის წინა საუკუნეთა მამისაგან გამომავლობა. ეს პიროვნული თვისება სულიწმიდისა ცხადად გამოხატა იესო ქრისტემ შემდეგი სიტყვებით:„რაჟამს მოვიდეს ნუგეშინის-მცემელი იგი, რომელი მე მოვავლინო თქუენდა მამისა ჩემისა მიერ, სული ჭეშმარიტებისაჲ, რომელი მამისაგან გამოვალს, მან წამოს ჩემთვის“ (ინ• 15, 26)
რესურსები ინტერნეტში
სიტყვა სულიწმინდის შესახებ ანუ სულთმოფენობისათვის (წმ. გრიგოლ ნოსელი)
სულიწმინდის სამგვარი გამოვლინების შესახებ კაცობრიობაში (წმ. მაქსიმე აღმსარებელი)
ქრისტიანობა
წმინდა სამება
გულის სუტრა

გულის სუტრა (სანსკ: प्रज्ञापारमिताहृदय Prajñāpāramitā Hṛdaya; ჩინ: 般若波羅蜜多心經 banre Boluomiduo xinjing, პანჟე პუოლუომიტუო ჰსინ ჯინგ; ტიბ: རིན་ཆེན་སྡེ,་ ვაილი: rin chen sde რინჩენდე) არის ცნობილი მაჰაჲანა ბუდისტური სუტრა; ძალიან პოპულარულია მაჰაიანურ ბუდისტებში მისი სიბრძნისა და მნიშვნელობის სიღრმის გამო. სანსკრიტული სახელი პრაჯნჲაპარამიტა ჰრდაჲა (rajñāpāramitā Hṛdaya) ითარგმნება: „ტრანსცენდენტული სრულყოფის სიბრძნის გული“. ბუდისტი მწერლისა და მთარგმნელის ბილ პორტერის თქმით, გულის სუტრა ყველაზე ცნობილი და პოპულარულია ბუდისტურ წერილთა შორის.
შინაარსი
გულის სუტრა აღწერს ბოდჰისატტვა ავალოკიტეშვარას სწავლებებს. ავალოკიტეშვარა მიმართავს შარიპუტრას, მის ერთ-ერთ მოწაფეს, რომელიც წარმოადგენს „სრულყოფილი სიბრძნის“ ადრეულ ბუდისტურ სკოლას. ბოდჰისატტვა განსაკუთრებით უსვამს ხაზს — „ფორმა სიცარიელეა, ხოლო სიცარიელე ფორმაა“ და სკანდჰებს სიცარიელის თანასწორად აცხადებს.
ამის შემდეგ ავალოკიტეშვარა საუბრობს რამდენიმე მთავარ ბუდისტურ დოგმაზე და ხსნის, რომ ისინი რეალობის მარტივი განმარტებებია, მაგრამ თავად არაა რეალობა და ამიტომ არ წარმოადგენენ სრულ ჭეშმარიტებას. სხვა სიტყვებით, ბუდისტი სწავლებათა სიტყვებსა და ტრადიციულ დოგმებს არ უნდა ეყრდნობოდეს. ბოდჰისატტვა, როგორც არქეტიპული ბუდისტი, ემხრობა სიბრძნის სრულყოფას, იღებს ყველაფერს ისეთად, როგორიც არის, ანუ რეალობას პირდაპირ აღიქვამს.
ეს სრულყოფილი სიბრძნე თავმოყრილია გულის სუტრას მანტრაში ან „მაჰამანტრაში“:
गते गते पारगते पारसंगते बोधि स्वाहा — გატე გატე პარაგატე პარასამგატე ბოდჰი სვაჰა
რომელიც ნიშნავს სრულ გათავისუფლებას ილუზიისგან და ეგებება გასხივოსნებას.
მაჰამანტრა
ქართული ტრანსკრიფცია: გატე გატე პა:რაგატე პა:რასამ.გატე ბოდჰი სვა:ჰა:
ლათინური დამწერლობა: gate gate pāragate pārasaṃgate bodhi svāhā
დევანაგარი: गते गते पारगते पारसंगते बोधि स्वाहा
ჰანგილი: 아제아제 바라아제 바라승아제 모지사바하 (aːdʒæ aːdʒæ baːraː aːdʒæ baːraː suŋ aːdʒæ moːdʒɪ saːbaːɦaː)
ჩინური: 揭諦揭諦 波羅揭諦 波羅僧揭諦 菩提娑婆訶, ფინინი: Jiē dì jiē dì bō luó jiē dì bō luó sēng jiē dì pútí suōpó hē
ტიბეტური დამწერლობა: ག༌ཏེ༌ག༌ཏེ༌པཱ༌ར༌ག༌ཏེ༌པཱ༌ར༌སཾ༌ག༌ཏེ༌བོ༌དྷི༌སྭཱ༌ཧཱ། (გა ტე გა ტე პა: რა გა ტე პა: რა სამ. გა ტე ბოდჰი სოჰა)
IPA წარმოთქმა: ɡəteː ɡəteː paːɾəɡəteː paːɾəsəŋɡəte boːdʱɪ sʋaːɦaː
სქოლიო
佛經讀誦MP3
იხილეთ აგრეთვე
ავალოკიტეშვარა
ბუდისტური მანტრები
ბუდისტური ცნებები
დოლნა-კულა

დოლნა-კულა — სოფელი ბულგარეთში. 2010 წლის აღწერის მონაცემებით მოსახლეობა შეადგენს 163 კაცს.
რესურსები ინტერნეტში
მოსახლეობის სტატისტიკა
ბულგარეთის სოფლები
ამოკი

ამოკი ან მორბენალი ამოკი — მალაური კულტურა-სპეციფიკური სინდრომი. ფსიქიკური მდგომარეობა, ფსიქიატრების მიერ ყველაზე ხშირად განსაზღვრული როგორც ეთნოსპეციფიკური სინდრომი, რომელიც ახასიათებთ მალაიზიის, ფილიპინების და მეზობელ რეგიონებში მცხოვრებლებს. ახასიათებს მკვეთრი მოძრაობითი აგზნებადობა (როგორც წესი, სირბილი) და აგრესიული ქმედებები, დაუნდობელი და ხშირად მასობრივი თავდასხმები სხვა ადამიანებზე.
გერმანული ენაში სიტყვა „ამოკმა“ მიიღო ფართო მნიშვნელობა და იხმარება ძალადობრივი, ბრმა, არამოტივირებული აგრესიის გამოსახატავად, ყოველგვარი ეთნიკური ან გეოგრაფიული არეალის გარეშე.
ისტორია
XVII-XIX საუკუნეებში ამოკის კონცეფციამ დასავლურ კულტურას მიაღწია. ეს ევროპელი მოგზაურების, მათ შორის კაპიტან კუკის საშუალებით მოხდა.
XX საუკუნის დასაწყისში ამოკის გულყრები მხოლოდ ნარკოტიკული ინტოქსიკაციას უკავშირებდნენ.
ემილ კრეპელინი ამოკს ეპილეპტიურ ფსიქოზად თვლიდა, ხოლო ოიგენ ბლოილერი კი -— ფსიქოგენურ ფსიქოზად.
გამომწვევი მიზეზები
ამოკის გამოწვევ ერთ-ერთ მიზეზად ითვლება აუტანელი სირცხვილი, რომელიც დაკავშირებულია პარტნიორის ღალატთან. ავადმყოფი გრძნობს მისი სექსუალური არაადეკვატურობას, ეშინია გარშემომყოფების დაცინვის. ეს განცდა იწვევს სხვების სიძულვილს, რაც შემდეგ გამოიხატება აგრესიულ ქცევაში, როგორც საკომპენსაციო მექანიზმი. აგრესიის დაგროვებას იწვევს მისი ერთბაშად აფეთქებას, რაც გამოვლინდება დიდი რაოდენობის ხალხის დაზიანებაში.
ამოკი შტეფან ცვაიგმა 1922 წელს ამავე სახელწოდების ნაწარმოებში ასახა.
ლიტერატურა
სქოლიო
კულტურა-სპეციფიკური სინდრომები
არნუვანდა II

არნუვანდა II — ხეთების სამეფოს მმართველი (მეფე). არნუვანდა II სამეფო ტახტზე სუფილულიუმა I-ის შემდეგ ავიდა, მისი მმართველობა დაიწყო ძვ. წ. 1322 წელს და დასრულდა ძვ. წ. 1321 წელს. არნუვანდა II-ის შემდეგ კი სამეფო ტახტზე მურსილი II ავიდა.
რესურსები ინტერნეტში
ხეთები
ხეთების მეფეთა ხაზი
ხეთების სამეფოს მეფეები და დედოფლები
ხეთების მეფეები
გამსი

გამსი (ყოფილი — მაცხუბანი) — სოფელი საქართველოში, დუშეთის მუნიციპალიტეტში, გუდამაყრის თემში, მდებარეობს მთიულეთის ქედის ჩრდილო-აღმოსავლეთ კალთის ძირში. მდინარე გუდამაყრის არაგვის მარჯვენა ნაპირას. ზღვის დონიდან 1440 მეტრზე, დუშეთიდან 54 კილომეტრში.
დემოგრაფია
2014 წლის აღწერის მონაცემებით სოფელში ცხოვრობს 20 ადამიანი.
ლიტერატურა
სქოლიო
დუშეთის მუნიციპალიტეტის სოფლები
Chlorophyllum molybdites

Chlorophyllum molybdites — სოკოს სახეობა ქლოროფილუმის გვარისა, რომლის გავრცელების არეალი მოიცავს ამერიკას, ევროპას, აზიას, აფრიკასა და ავსტრალიას.
შხამიანი სოკოა. სიმპტომები მიმდინარეობს მძიმედ. იწვევს საჭმლის მომნელებელი სისტემის მოშლას, ღებინებასა და დიარეას. იზრდება ერთეულებად ან მცირე ჯგუფებად ტყის პირებში, ველობებზე, ბაღებში, პარკებში, მინდვრებზე და საძოვრებზე. ვიზუალურად ჰგავს წეროსწვივას გვარის რამდენიმე წარმომადგენელს.
სოკო პირველად აღწერა ამერიკელმა ბოტანიკოსმა გეორგ მეიმ 1818 წელს როგორც Agaricus molybdites. მიმდინარე ბინომინალური სახელწოდება მიანიჭა ინგლისელმა მიკოლოგმა ჯორჯ მესიმ 1898 წელს.
აღწერა
ქუდის დიამეტრი — 7-30 სმ, ნორჩობაში სფეროსებრია, შემდგომში ზარისებრი ან თითქმის ბრტყელი, ხშირად ფართო ბორცვაკით ცენტრში. მშრალია, თეთრი ფერის, დაფარულია ვარდისფერ-ყავისფერი ან ყავისფერი, თავიდან მსხვილი, შემდგომში ქერცლისებრი საბურველის ნარჩენებით. ცენტრში ხშირად ყავისფერია.
რბილობი — ფაფუკი, თეთრი ფერის, ჰაერზე ფერს არ იცვლის, იშვიათად იღებს მოწითალო ელფერს, განსაკუთრებული სუნისა და გემოს გარეშე.
ჰიმენოფორი — ფირფიტებიანი, ფირფიტები თავისუფალი, თეთრადაა შეფერილი, ასაკთან ერთად იღებს ზეთისხილისფერ-მწვანე ან ნაცრისფერ-მწვანე ფერს, დაზიანებისას ყვითლდება ან ყავისფერდება.
ფეხის სიგრძე — 5-30 სმ, სისქე — 1-3 სმ, თითქმის ერთიანი ან ზევითკენ შევიწროებული, გლუვი, თეთრი ფერის, დაზიანებისას ყავისფერდება. საყელო განთავსებულია ფეხის ზედა მხარეს, რომელიც ხშირად მოძრავია ფეხის მიმართ, თეთრია, ასაკთან ერთად ყავისფერდება.
სპორების ფხვნილი —
მწვანე ან ნაცრისფერ-მწვანე. სპორები — 9-13×6-9 მკმ, კვერცხისებრი ან ელიფსისებური.
გავრცელება და ეკოლოგია
საპროტროფია. იზრდება ერთეულებად, ან მცირე ჯგუფებად ტყის პირებში, ველობებზე, ბაღებში, პარკებში, მინდვრებზე და საძოვრებზე. ხშირად ქმნის „ქაჯის წრეს“.
გავრცელების არეალი მოიცავს ამერიკას, ევროპას, აზიას, აფრიკასა და ავსტრალიას.
სეზონი — ზაფხულიდან შემოდგომამდე.
შხამიანობა
ჩრდილოეთ ამერიკაში, Chlorophyllum molybdites ყველაზე ხშირად მოხმარებადი შხამიანი სოკოა, რაც გამოწვეულია წეროსწვივას გვარის სოკოებთან მსგავსებით.
მისი სიმპტომები ძირითადად მოიცავს საჭმლის მომნელებელი სისტემის მოშლას, ღებინებასა და დიარეას. სიმპტომები იწყება სოკოს მიღებიდან 1-3 საათის შემდეგ. სიმპტომები მიმდინარეობს მძიმედ, განსაკუთრებით ბავშვებში, მიუხედავად ამისა, მისგან გარდაცვალების არცერთი ფაქტი არაა დაფიქსირებული.
ზოგიერთი ადამიანის შემთხვევაში, მოწამვლის სიმპტომები არ ვლინდება.
მსგავსი სახეობები
საკვები
შხამიანი
სამეცნიერო სინონიმები
გალერეა
ლიტერატურა
რესურსები ინტერნეტში
სქოლიო
შხამიანი სოკოები
ფირფიტოსანნი
დიდი 10

დიდი 10
დიდი ათი — საქართველოს უმაღლესი, ნახევრად-პროფესიონალური სარაგბო ჩემპიონატი. პირველი გათამაშება ჩატარდა 1990 წელს. ამჟამინდელი ფორმატით ჩემპიონატში ათი გუნდი მონაწილეობს. ჩემპიონობის მოპოვება ყველაზე მეტჯერ თბილისის „ლოკომოტივმა“ (10-ჯერ) შეძლო.
შედეგები
საქართველოს სსრ ჩემპიონატი
რესურსები ინტერნეტში
საქართველოს რაგბის კავშირი
სქოლიო
რაგბი
Ministry of Economy and Sustainable Development (Georgia)

Ministry of Economy and Sustainable Development (Georgia)
The Ministry of Economy and Sustainable Development is a ministry of the government of Georgia in charge of regulating economic activity in the country. Its head office is in Tbilisi. It is currently headed by Natela Turnava.
Structure
The Ministry of Economic Development was established after dissolution of Soviet Union. It was renamed to Ministry of Economy and Sustainable Development during government restructuring in 2010.
The main functions of the ministry are to provide incentives for economic growth in the country utilizing an effective economic policy. The economic policies of the state are described in the action plan of the Georgian Government for 2004–2009 titled For United and Powerful Georgia. The policies include utilization of macroeconomic policy and private entrepreneurship development. The economic reforms undertaken by the government include liberalization of entrepreneurial activities, creation of favorable, transparent and stable legislation for private business owners; realization of active privatization process and support to strengthening of private sector; facilitation of issuance of licenses and permits and reform of the system of technical regulation; economic deregulation and protection of markets against monopolization; development of tourism, transport and communication infrastructure, etc.
Sub-agencies
United Transport Administration
Ministers
Vladimir Papava, 1994–2000
Ivane Chkhartishvili, 2000–2001
Giorgi Gachechiladze, 2001–2003
Irakli Rekhviashvili, November 2003 – June 2004
Kakha Bendukidze, June 2004 – December 2004
Lekso Aleksishvili, December 2004 – June 2005
Irakli Chogovadze, June 2005 – November 2006
Irakli Okruashvili, November 2006
Giorgi Arveladze, November 2006 – January 2008
Eka Sharashidze, January 2008 – December 2008
Lasha Zhvania, December 2008 – August 2009
Zurab Pololikashvili, August 2009 – July 2010
Vera Kobalia, July 2010–25 October 2012
Giorgi Kvirikashvili, 25 October 2012 – 2015
Dimitri Kumsishvili, 1 September 2015 – 2018
Giorgi Kobulia, 1 September 2018 – 18 April 2019
Natela Turnava, 18 April 2019 – 9 February 2022
Levan Davitashvili, 9 February 2022 - Present
References
External links
Ministry of Economy and Sustainable Development
Ministry of Economy and Sustainable Development
Economy and Sustainable Development
Georgia
Economy of Georgia (country)
1992 establishments in Georgia (country)
Georgia
დავიდ ტორო

დავიდ ტორო (დ. 24 ივნისი, 1898, სუკრე, ბოლივია — გ. 25 ივლისი, 1977, სანტიაგო, ჩილე) — ბოლივიელი პოლიტიკოსი, ბოლივიის პრეზიდენტი 1936-1937 წლებში. თანამდებობა დაიკავა 1936 წლის 20 მაისს — დატოვა 1937 წლის 13 ივლისს.
წყაროები
Querejazu Calvo, Roberto. "Masamaclay."
Farcau, Bruce W. "The Chaco War: Bolivia and Paraguay, 1932-1935."
Mesa José de; Gisbert, Teresa; and Carlos D. Mesa, "Historia De Bolivia."
იხილეთ აგრეთვე
ბოლივიის პრეზიდენტი
ბოლივიის პრეზიდენტები
დაბადებული 24 ივნისი
დაბადებული 1898
გარდაცვლილი 25 ივლისი
გარდაცვლილი 1977
ნემსიწვერიძე

ნემსიწვერიძე
საკუთარი სახელი ნემსიწვერიძე შეიძლება აღნიშნავდეს ერთ-ერთ შემდეგ პიროვნებათაგანს:
ვლადიმერ ნემსიწვერიძე — ინჟინერი
თამარ ნემსიწვერიძე — მოდელი
ქართული გვარები
NGC 7527

NGC 7527 — გალაქტიკა პეგასის თანავარსკვლავედში. აღმოჩენის თარიღია 1864 წლის 5 სექტემბერი. ეს ობიექტი შედის ახალ საერთო კატალოგში.
იხილეთ აგრეთვე
მესიეს ობიექტების სია
ახალი საერთო კატალოგი
რესურსები ინტერნეტში
ინფორმაცია ინგლისურად და ფრანგულად ორიგინალი ახალი საერთო კატალოგიდან
გალაქტიკები
პეგასის თანავარსკვლავედი
Kuyurgazy

Kuyurgazy (Köyörgäźe) is a rural locality (a village) in Yakshimbetovsky Selsoviet, Kuyurgazinsky District, Bashkortostan, Russia. The population was 189 as of 2010. There are 4 streets.
Geography
Kuyurgazy is located 34 km southwest of Yermolayevo (the district's administrative centre) by road. Verkhneye Babalarovo is the nearest rural locality.
References
Rural localities in Kuyurgazinsky District
V838

V838
მარტორქა V838 (V838 Mon) — იდუმალი ცვალებადი ვარსკვლავი მარტორქის თანავარსკვლავედში, რომელიც მზიდან 20, 000 სინათლის წელიწადით არის დაშორებული. ვარსკვლავი 2002 წელს აფეთქდა. თავიდან მეცნიერებს ეგონათ, რომ ეს ჩვეულებრივი აფეთქება იყო ახალი ვარსკვლავის, თუმცა ეს ასე არ არის. აფეთქების მიზეზი ჯერ კიდევ უცნობია, მაგრამ ამასთან დაკავშირებით არსებობს მრავალი თეორია, რომ ვარსკვლავის ასეთი ხშირი აფეთქებები ვარსკვლავის სიკვდილით ან კომპანიონი ვარსკვლავის და პლანეტების შთანთქმით არის გამოწვეული.
რესურსები ინტერნეტში
AAVSO Variable Star of the Month, December 2002: V838 Mon
Show 12: A Flash of Brilliance Dr. Frank Summers tells about the Mysterious Erupting Star
Hubble Watches Light from Mysterious Erupting Star Reverberate Through Space — STScI press release STScI-2003-10 (26 March 2003; received on 10 August 2006)
Light Continues to Echo Three Years After Stellar Outburst — STScI press release STScI-2005-02 (3 February 2005; received on 10 August 2006)
The Hubble Heritage Project — more information and images (received on 10 August 2006)
Hubble's Latest Views of Light Echo from Star V838 Monocerotis — STScI press release STScI-2006-50 (Exposure dates: 17 November 2005 and 9 September 2006. Released 26 October 2006.)
V838 at ESA/Hubble
NASA Astronomy Picture of the Day for 3 October 2002. Photos taken by Lisa Crause using the 1 meter telescope at the South African Astronomical Observatory
V838 Monocerotis at Constellation Guide
V838 Monocerotis star still has astronomers heads exploding (NYT, 3 September 2014).
სქოლიო
ვარსკვლავები
მარტორქის თანავარსკვლავედი
მანუჩარ III

მანუჩარ III ჯაყელი (დ. 1591 — გ. 1625) — სამცხის ათაბაგი 1614-1625, მანუჩარ II-ის ძე. მამის ირანში ყოფნის დროს შაჰმა აბას I-მა მანუჩარ III სამცხე-საათაბაგოს გამგებლად ცნო. 1608 ოსმალების მიერ ახალციხის ხელახლა დაპყრობის შემდეგ მანუჩარ III ქართლში გადავიდა. 1614 მამის გარდაცვალების შემდეგ ტახტს დაეუფლა. იგი ცდილობდა შეეჩერებინა მესხ ფეოდალთა გამაჰმადიანების პროცესი, რითაც ოსმალთა უკმაყოფილება გამოიწვია. 1624 არზრუმის ფაშამ მანუჩარ III-ის წინააღნდეგ ილაქშრა. მანუჩარ III მცირე რაზმით ქართლში გადავიდა. აქ მონაწილეობა მიიღო მარაბდის ბრძოლაში სპარსელების წინააღმდეგ. ამის შემდეგ სულთანმა მანუჩარ III-ს ქრისტიანობის შენარჩუნებით ათაბაგობა დაუმტკიცა. სამშობლოში მომავალი გზაში მოკლა ბიძამ - ბექამ (საფარ-ფაშა).
ლიტერატურა
ლომსაძე შ., ქსე, ტ. 6, გვ. 416, თბ., 1983
სამცხე-საათაბაგოს ათაბაგები
დაბადებული 1591
გარდაცვლილი 1625
ჯაყელები
მოკლული ქართველები
რობერტ საპოლსკი

რობერტ საპოლსკი
რობერტ მორის საპოლსკი (დ. 6 აპრილი, 1957) — ამერიკელი ნეიროენდოკრინოლოგი, მკვლევარი და მწერალი. ამჟამად სტენფორდის უნივერსიტეტში ბიოლოგიის, ნეიოროლიისა და ნეოროლოგიკური მეცნიერებების პროფესორი და კენიის ეროვნული მუზეუმის ასოცირებული მკვლევარია.
რესურსები ინტერნეტში
რობერტ საპოლსკის პროფილის სტენფორდის სამედიცინო სკოლაში
ინტერვიუ რობერტ საპოლსკისთან თავისუფალ ნებაზე, პანდემიასა და პრიმატებთან განსხვავებაზე
სქოლიო
დაბადებული 1957
დაბადებული 6 აპრილი
ამერიკელი ათეისტები
ამერიკელი ბიოლოგები
ამერიკელი ნეირომეცნიერები
ებრაელი ათეისტები
ჰარვარდის უნივერსიტეტის კურსდამთავრებულები
Puyupatamarca

Puyupatamarca or Phuyupatamarca is an archaeological site along the Inca Trail in the Urubamba Valley of Peru. Due to its altitude of roughly 3600 meters, it is known as "La Ciudad entre la Niebla" ("The City Above the Clouds"). It contains Inca ruins, with five small stone baths which during the wet season contain constant fresh running water.
See also
List of archaeological sites in Peru
References
Archaeological sites in Peru
Former populated places in Peru
Archaeological sites in Cusco Region
ჰუნდსრიუგი

ჰუნდსრიუგი — მთა შვეიცარიაში, ბერნის ალპებში, ცვეზიმენის მუნიციპალიტეტის დასავლეთით. წარმოადგენს იაუნის უღელტეხილის დასავლეთითა და გასტლოზენის ქედის აღმოსავლეთით მდებარე ქედის უმაღლეს მწვერვალს.
რესურსები ინტერნეტში
Hundsrügg on Hikr
ალპები
შვეიცარიის მთები
სახილე

სახილე — ნედლი ხილის შესანახი შენობა. პროდუქციის კარგად შენახვისათვის საჭიროა, რომ სახილეში იყოს სათანადო ტემპერატურა, ჰაერის ტენიანობა, აგრეთვე ჟანგბადისა და ნახშირორჟანგის გარკვეული თანაფარდობა. ხილის შენახვის ტემპერატურულ რეჟიმს ქმნიან ბუნებრივი გაცივებით (ცივი ჰაერით) ან სამაცივრო დანადგარებით. ჰაერის განსაზღვრული ტენიანობის შესაქმნელად იყენებენ ხელოვნურ კმადატენიანებას. სახილეში აირების საჭირო შედგენილობას აღწევენ ნაყოფთა ფიზიკურ აქტივობით ან აირთა ნარევის მიწოდებით. არსებობს ერთი სახის ნაყოფის შესანახი და უნივერსალური სახილე ხილის შენახვის ხანგრძლივობის მიხედვით განასხვავებენ საზაფხულო (ხილეულის ტრანსპორტირების წინ მოკლევადიანი შესანახი), საზამთრო (ხილის ხანგრძლივად შესანახი) და კომბინირებულ სახილეებს.
სახილე შეიძლება იყოს ჰერმეტულ და არაჰერმეტულ კამერებიანი. სახილის ასაგებად იყენებენ ასაწყობ რკინაბეტონს და ადგილობრიც სამშენებლო მასალებს (აგური, ქვაყორე და სხვა).
ლიტერატურა
შენობა-ნაგებობები
მებაღეობა
ამბართაფა

ამბართაფა — სოფელი აღმოსავლეთ საქართველოში, ქვემო ქართლის მხარის გარდაბნის მუნიციპალიტეტში, კალინინოს თემში.
დემოგრაფია
2014 წლის აღწერის მონაცემებით სოფელში ცხოვრობს 700 ადამიანი.
სქოლიო
კალინინოს თემის სოფლები
ფირბაილი

ფირბაილი — სოფელი აზერბაიჯანში, შემახის რაიონში. მოსახლეობის რაოდენობა – 184 კაცი.
რესურსები ინტერნეტში
შემახის რაიონის სოფლები
ჰააგა

ჰააგა (’s-Gravenhage, სიტყვასიტყვით - გრაფის მესერი, იშვიათად Den Haag) — ქალაქი ნიდერლანდებში, სამეფო კარისა და მთავრობის რეზიდენცია. სამხრეთ ჰოლანდიის პროვინციის ადმინისტრაციული ცენტრი. მოსახლეობა - 977 ათასი მცხოვრები (გარეუბნებიანად, 2004). წყაროებში პირველად იხსენიება 1097 წელს. XVI საუკუნის დამლევიდან გენერალური შტატების სხდომების ადგილია. XIX საუკუნის დამდეგს მიიღო ქალაქის სტატუსი. XVII საუკუნის II ნახევრიდან აქ ჩატარდა მრავალი საერთაშორისო კონფერენცია - I ინტერნაციონალური კონგრესი (1872), ჰააგის კონფერენცია 1922, ჰააგის კონფერენცია რეპარაციების საკითხში 1929-1930 და სხვ. 1940-იდან 1945 მაისამდე ოკუპირებული იყო გერმანიის ფაშისტთა ჯარების მიერ. საერთაშორისო სასამართლოს ადგილსამყოფელი. ჰააგა დიდი სატრანსპორტო კვანძია. არხებით, საავტომობილო გზებითა და რკინიგზით უკავშირდება ამსტერდამს, როტერდამს და სხვა ქალაქებს. მასთან ფაქტობრივად შეერთებულია ზღვისპირა კურორტი და თევზსაჭერი ნავსადგური სხევენინგენი (ჩრდილოეთის ზღვა).
ჰააგა ქვეყნის მნიშვნელოვანი ეკონომიკური ცენტრია. ქალაქში თავმოყრილია კვების, მსუბუქი მრეწველობის, რადიო- და ტელეაპარატურის, ელექტრონული მოწყობილობის, სატელეფონო და სატელეგრაფო აპარატურის დიდი საწარმოები; გარეუბანში - საავიაციო ქარხნები. ამზადებენ ხის, მინისა და სხვა მხატვრულ ნაკეთობებს. ჰააგაში განლაგებულია სავაჭრო და სამრეწველო ფირმების გამგეობები, მომსახურების სფეროს მრავალი დაწესებულება, სამეცნიერო საზოგადოებები, სახელმწიფო არქივო და ბიბლიოთეკა, სახვითი ხელოვნების სამეფო აკადემია, მუზეუმები.
ქალაქის ქუჩების სწორკუთხა ქსელი მოდერნიზებულია და გაფართოებულია თავისუფლად დაგეგმარებული ახალი რაიონებით (1908-1909, არქიტექტორი ჰ. ბერლაგე; 1935, არქიტექტორი ვ. დიუდოკი). ხუროთმოძღვრული ძეგლები:
ვეივერის ტბის ნაპირზე მდებარე ე. წ. შიგა ეზოს არქიტექტურული ანსამბლი (XIII-XVIII სს.;
რაინდების გოტიკური დარბაზი, დაახლოებით 1280;
რენენსანსული ძვ. რატუშა, 1564-1565;
მშვიდობის სასახლე (1913);
ამერიკის საელჩო (1959, არქიტექტორი ბ. ბროიერი და ა. ელზასი).
ლიტერატურა
სქოლიო
ნიდერლანდების ქალაქები
მამია ალასანია

მამია ალასანია (დ. 6 მაისი, 1943, ანაკლია — გ. 27 სექტემბერი, 1993, სოხუმი) — ქართველი საქართველოს უშიშროების პოლკოვნიკი, სამხრეთ ოსეთის ავტონომიური ოლქის სახელმწიფო უშიშროების კომიტეტის განყოფილების უფროსი (30 სექტემბერი, 1986 – 1 ნოემბერი, 1988 წ.). საქართველოს ეროვნული გმირი.
ბიოგრაფია
1943 წლის 6 მაისს ზუგდიდის რაიონის სოფელ ანაკლიაში, გიორგობის დღეს დაიბადა მამია ალასანია. იმავე წელს ალასანიების ოჯახი ზუგდიდში გადასახლდა. მამია ალასანიამ 1961 წელს ზუგდიდის №1 საშუალო სკოლა ოქროს მედალზე დაამთავრა.
მან სწავლა განაგრძო საქართველოს პოლიტექნიკური ინსტიტუტის ენერგეტიკის ფაკულტეტზე, რომლის დამთავრების შემდეგ ისევ ზუგდიდში დაბრუნდა. იგი ექვსი თვის განმავლობაში მუშაობდა ზუგდიდის ენგურქაღალდკომბინატში ინჟინრად, ვიდრე არ გაემგზავრა მოსკოვში 1967 წელს, რათა მოსკოვის უშიშროების კომიტეტის უმაღლესი სკოლის სტუდენტი გამხდარიყო. 1970 წელს, სკოლის დამთავრების შემდეგ, მამია ალასანია მუშაობას შეუდგა ბათუმში აჭარის უშიშროების კომიტეტის სისტემაში. ბათუმში მუშაობის პერიოდში მამია ალასანია დაოჯახდა.
მამია ალასანია 1974 წლიდან სამუშაოდ თბილისში უშიშროების კომიტეტის ცენტრალურ აპარატში გადავიდა და სხვადასხვა ხელმძღვანელ თანამდებობებზე მუშაობდა, მოგვიანებით კი სამხრეთ ოსეთის ავტონომიური ოლქის უშიშროების კომიტეტის უფროსი გახდა.
1980-81 წლებში ორჯერ, 6 და 9 თვით, ოპერატიული დავალებით მივლინებულ იქნა ავღანეთში.
საქართველოს დამოუკიდებლობის გამოცხადების შემდეგ ხდება ეროვნული უშიშროების სამსახურის ჩამოყალიბება საინფორმაციო სადაზვერვო ბიუროდ, რომლის შექმნისთანავე მამია ალასანია ბიუროს უფროსის მოადგილედ დაინიშნა. 1992-93 წლებში იგი სპეციალური დავალებით, კონკრეტულად კი სამოქალაქო დაპირისპირების აღმოფხვრის მიზნით, გაგზავნეს სამეგრელოს რეგიონში.
შემდეგ იყო ომი აფხაზეთში. 1993 წლის 27 სექტემბერს, ქალაქ სოხუმში სეპარატისტებმა ორმოცდაათი წლის მამია ალასანია მოკლეს.
2017 წლის ოქტომბერში მამია ალასანიას ნეშტი იდენტიფიცირებულ იქნა და სამხედრო პატივით დაიკრძალა თბილისში..
ჯილდოები, პრემიები და პრიზები
2018: საქართველოს ეროვნული გმირი (გარდაცვალების შემდეგ)
რესურსები ინტერნეტში
სქოლიო
დაბადებული 1943
გარდაცვლილი 1993
ქართველი გენერლები
აფხაზეთის ომის მონაწილეები
დაბადებული 6 მაისი
გარდაცვლილი 27 სექტემბერი
საქართველოს ეროვნული გმირები
საქართველოს პოლიტექნიკური ინსტიტუტის კურსდამთავრებულები
ზუგდიდის მუნიციპალიტეტში დაბადებულები
მამია